Võrdlemisi lühikese aja jooksul on tõusnud Noor-Eesti ringkond esialgsest väikesest,  intii­msest rühmast suureks, laialiseks kultuuri teguriks meie oludes, ise järjest süvenedes omas vaimses arenemises ning alatasa juurde võites poolehoidjaid intelligentlikumaist ringkondadest. Hoolimata kõigist raskustest, mis etteveeretanud madal kultuuri pind, väiklased olud ja ka ainelised raskused, on olnud N.-E. arenemise käik siiski üllatavalt kiire. See järjekindel ja jõudne kasvamine on seda roh­kem tähelepanemisväärt, et N.-E. ringkond ei ole läinud välja oma poolehoidjate võitmise sihis mil­lalgi labaste  reklaami ja agiteerimise abinõudega, nagu on harjunud seda praktiseerima ajalehe ring­konnad. Just ümberpöördult - N.-E. on pidanud tarvilikuks oma poolehoidjate valikus alati taga­sihoidlikkust ja ettevaatlikkust, seet see, mille peale on pandud rõhku ja mis on olnud N.-E. püüete aluseks, ei ole mitte rohkus, arv, vaid väärtus.